

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Odjel komunalnog redarstva**

 **Zagreb, Sigetje 2**

KLASA: UP/I-363-04/18-16/135

URBROJ: 251-13-81-3/017-20-11

Zagreb, 16.10.2020.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 171, k.o. Trešnjevka, u Zagrebu, Miljanska 19, vlasništvo Jasne Mazur koja nema prijavljeno prebivalište niti boravište u Republici Hrvatskoj, temeljem članka 34. stavka 3. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Vlasniku Jasni Mazur koja nema prijavljeno prebivalište niti boravište u Republici Hrvatskoj određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će Jasnu Mazur u postupku uklanjanja ruševine zgrade na k.č.br. 171, k.o. Trešnjevka, u Zagrebu, Miljanska 19, dok ne bude utvrđena osoba ovlaštena za njeno zastupanje, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Očevidom dana 18.09.2018. u 11,25 sati, utvrđeno je da se na k.č.br. 171, k.o. Trešnjevka, u Zagrebu, Miljanska 19, nalazi ruševina zgrade, prizemlje i jedna etaža, površine 63 m2, oštećenih zidova i krova.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 13178 utvrđeno je da je vlasnik zemljišta na kome se zgrada nalazi Mazur Jasna, Pula, Tršćanska 17.

Na zahtjev ovog Ureda tvrtka OSTRAKON d.o.o., Zagreb, Ulica grada Vukovara 60, dostavila je Nalaz i mišljenje o zgradi u kome se navodi:

„Predmetna građevina je oštećena i fizički joj nedostaju pojedini dijelovi međukatne konstrukcije te je izgubila temeljni zahtjev za građevinu u smislu mehaničke otpornosti i stabilnosti, ista predstavlja opasnost za život i zdravlje ljudi te bi istu bilo uputno ukloniti“.

Uvidom u u Registar kulturnih dobara Republike Hrvatske utvrđeno je da zgrada nije upisane u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Uvidom u dopis MUP-a KLASA: 220-01/20-01/78 od 8.7.2020. godine, utvrđeno je u zgradi Miljanska 8, u Zagrebu unatrag pet godina nije bilo prijavljenih osoba.

Uvidom u dopis MUP-a KLASA: 220-01/18-01/351 od 12.12.2018. godine, utvrđeno je da vlasnica zgrade Jasna Mazur nema prijavljeno prebivalište niti boravište u Republici Hrvatskoj.

Dana 16.10.2020. godine, sastavljen je zapisnik sa odvjetnicom Almasom Filipović koja je na zapisnik izjavila da je suglasna da je se odredi za privremenog zastupnika vlasnici ruševine zgrade na k.č.br. 171, k.o. Trešnjevka, u Zagrebu, Miljanska 19.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Stavak 4. članka 52. Zakona propisuje da je ruševina zgrade ostaci zgrade koja je zbog oštećenja ili nedostatka pojedinih dijelova izgubila svoja svojstva zbog čega nije prikladna za uporabu sukladno svojoj namjeni, a koja se zbog toga ne rabi najmanje pet godina.

Stavak 6. članka 52. Zakona propisuje da se stavak 1. članka 52. ne odnosi na ruševinu zgrade upisanu u Registar kulturnih dobara Republike Hrvatske, odnosno ruševinu zgrade koja se nalazi u kulturno-povijesnoj cjelini upisanoj u taj Registar ili koja se nalazi na arheološkom nalazištu.

Odredbom članak 34. stavak 2. Zakona o općem upravnom postupku propisano je da će službena osoba odrediti privremenog zastupnika stranci kojoj su identitet i adresa poznati, a koja se ne nalazi na području Republike Hrvatske, koja na zahtjev službene osobe u za to ostavljenom roku ne odredi osobu ovlaštenu za zastupanje.

Budući Jasna Mazur nema prijavljeno prebivalište niti boravište u Republici Hrvatskoj niti joj je poznato prebivalište a radi se o ruševini zgrade koja predstavlja opasnost za život i zdravlje ljudi, sukladno članku 34. stavku 3. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.